Si Judio demanda a dos omes, e dende arriba debda por carta, o sin carta, o vienen por conoscidos, que deven la debda al Judio , e dis el uno al otro, que cuya es la debda; aquel que dio fiador, e quel' ovo de quitar, e el otro dis que non, e el dis que gelo probara con aquellas cosas, quel´ dio ya sobre aquello: tales pruebas como estas non deven valer, si non si fueren vecinos de su collacion, o del demandado ; e si dijier quel non puede probar, jure que non lo metio fiador, como el dis, e pechen la debda de consuno.